आंध्र प्रदेश के श्रीकाकुलम में एक ऐसा मामला सामने आया जहां पीने के पानी के लिए दो महिलाओं में आपस में लड़ाई हो गई। मामला हाथापाई तक जा पहुंचा..
19 Jul 2019 05:22 PM
देश में एक तरफ जहां भारी बारिश के कारण बाढ़ के हालत बन गए है वहीं आंध्र प्रदेश के श्रीकाकुलम में एक ऐसा मामला सामने आया जहां पीने के पानी के लिए दो महिलाओं में आपस में लड़ाई हो गई। मामला हाथापाई तक जा पहुंचा। दोनों महिलाओं में कहासुनी इस कदर बढ़ गई कि एक महिला की जान ही चली गई। फिलहाल पुलिस ने केस दर्ज कर मामले की जांच शुरू कर दी है।
दरअसल बीते सोमवार को आंध्र प्रदेश के श्रीकाकुलम जिले में एक सरकारी नल पर महिलाएं पानी भर रही थीं, इसी दौरान एक महिला ने लाइन को तोड़कर आगे चली गई। जिसके कारण महिलाओं के दो समूह में आपस में झगड़ा हो गया। इस दौरान 38 साल की तातीपुडी पद्मा पर कुछ महिलाओं ने हमला कर दिया इसी दौरान महिला की मौत हो गई। जानकारी के मुताबिक महिलाओं के गुट ने पद्मा पर स्टील के बर्तन से हमला किया जिसकी वजह से उसकी मौके पर ही मौत हो गई।